དེའང་བྱ་རྒོད་སྲས་དོན་ཡོད་ལགས་ནི།ཕྱི་ལོ་༡༩༣༧ཟླ་༣ཚེས་༡༠ཉིན་ཁམས་སྡེ་དགེའི་རྒྱལ་ས་རུ་སྐུ་བལྟམས།དེ་ནས་བཙན་རྒྱ་དམར་པོ་ཁམས་ཕྱོགས་སུ་བཙན་འཛུལ་བྱས་ཏེ་ཛ་དྲག་གི་གནས་ཚུལ་ཐོན་སྐབས།བྱ་རྒོད་རྣམ་རྒྱལ་རྡོ་རྗེ་དང་ལྷན་ཡུལ་དབུས་སུ་ཕེབས་ནས་གཞུང་ས་དགའ་ལྡན་ཕོ་བྲང་ལ་སྙན་སེང་ཞུས་པ་དང་།ལྷ་སའི་ཇོ་ཤག་རྣམ་གཉིས་དང་གདན་ས་ཁག་ཏུ་མཆོད་འབུལ་རྒྱ་ཆེར་གནང་ནས་མདོ་ཁམས་ཆུ་བཞི་སྒང་དྲུག་གིས་གསེར་ཁྲི་འཛམ་གླིང་རྒྱན་གཅིག་བཞེངས་པར་མི་རྒྱུ་གཉིས་ཀྱིས་ནུས་ཤུགས་ཆེན་པོར་བཏོན།༡༩༥༨ལོར་ལྕགས་ཚ་གྲི་གུ་ཐང་གི་བསྟན་སྲུང་དང་བླངས་དམག་ཁོངས་ཞུགས་ནས་རང་ཉིད་ཀྱི་ལུས་སྲོག་ལོངས་སྤྱོད་དང་བཅས་པ་བོད་བསྟན་སྲིད་མི་རིགས་ཀྱི་དོན་དུ་གཏོང་འགོ་བརྩམས།